CELEX: 32009R0389
Language: da
Date: 2009-05-12 00:00:00
Title: Kommissionens forordning (EF) nr. 389/2009 af 12. maj 2009 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea

13.5.2009   
            
            
               DA
            
            
               Den Europæiske Unions Tidende
            
            
               L 118/78
            
         
      KOMMISSIONENS FORORDNING (EF) Nr. 389/2009
   af 12. maj 2009
   om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 329/2007 (1), særlig artikel 13, litra d), og
   ud fra følgende betragtninger:
   
               (1)
            
            
               Ifølge artikel 6 i forordning (EF) nr. 329/2007 skal bilag IV til forordningen indeholde en liste over alle de personer, enheder og organer, som Sanktionskomitéen eller FN's Sikkerhedsråd har udpeget, og hvis pengemidler og økonomiske ressourcer skal indefryses.
            
         
               (2)
            
            
               Sanktionskomitéen besluttede den 24. april 2009, at visse juridiske personer, enheder og organer burde være omfattet af indefrysningen af pengemidler og økonomiske ressourcer.
            
         
               (3)
            
            
               Bilag IV bør ændres i overensstemmelse hermed.
            
         
               (4)
            
            
               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —
            
         UDSTEDT FØLGENDE FORORDNING:
   Artikel 1
   Bilag IV til forordning (EF) nr. 329/2007 erstattes af teksten i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. maj 2009.
      
         
            På Kommissionens vegne
         
         Eneko LANDÁBURU
         
         
            Generaldirektør for eksterne forbindelser
         
      
   
   
      (1)  EUT L 88 af 29.3.2007, s. 1.
   
      BILAG
      
         
            »BILAG IV
            
               Liste over personer, enheder og organer, der er omhandlet i artikel 6
            
            
                        A.
                     
                     
                        
                           Fysiske personer
                        
                        —
                     
                  
                        B.
                     
                     
                        
                           Juridiske personer, enheder og organer
                        
                        
                                    (1)
                                 
                                 
                                    
                                       Korea Mining Development Trading Corporation (alias) (a) CHANGGWANG SINYONG CORPORATION; (b) EXTERNAL TECHNOLOGY GENERAL CORPORATION; (c) DPRKN MINING DEVELOPMENT TRADING COOPERATION; (d) »KOMID«). Adresse: Central District, Pyongyang, PRK. Andre oplysninger: En af de største våbenhandlere og hovedeksportør af varer og udstyr, der vedrører ballistiske missiler og konventionelle våben.
                                 
                              
                                    (2)
                                 
                                 
                                    
                                       Korea Ryonbong General Corporation (alias (a) KOREA YONBONG GENERAL CORPORATION; (b) LYONGAKSAN GENERAL TRADING CORPORATION). Adresse: Pot'onggang District, Pyongyang, PRK; Rakwondong, Pothonggang District, Pyongyang, PRK. Andre oplysninger: Forsvarskonglomerat specialiseret i indkøb for PRK's forsvarsindustri og støtte til landets militærrelaterede salg.
                                 
                              
                                    (3)
                                 
                                 
                                    
                                       Tanchon Commercial Bank (alias (a) CHANGGWANG CREDIT BANK; (b) KOREA CHANGGWANG CREDIT BANK). Adresse: Saemul 1-Dong Pyongchon District, Pyongyang, PRK. Andre oplysninger: PRK's vigtigste finansielle enhed for salg af konventionelle våben, ballistiske missiler og varer, der vedrører montering og fremstilling af sådanne våben.«